Document ID: /roh_data/filtered/fineweb-2-filterrobots_roh.jsonl.gz/26932

Glisch verda per il resort da famiglias datiers da la staziun da val da las pendicularas Claustra-Madrisa. La regenza ha approvà la revisiun parziala da la planisaziun locala che la vischnanca da Claustra-Serneus ha approvà il november 2018. En il medem connex ha la regenza er refusà quatter recurs da planisaziun da vischins. Quels pon ir davant la proxima instanza, la Dretgira administrativa dal chantun Grischun.
Previdas èn per il resort 78 chombras dad hotel e 71 abitaziuns explotadas cun recepziun. Il project preveda ultra da quai ina chasa da parcar cun passa 460 plazzas.